J. R. August
<s>J.R. August, pravog imena Nikola Vranić (rođen 30. siječnja 1989.), hrvatski je kantautor, pjevač, klavijaturist i producent iz Zaboka, te dobitnik nagrade Porin.</s>

<s>Prije samostalne karijere svirao je klavijature u varaždinskom bendu Voodoo Lizards, s kojima je nastupao u Los Angelesu.</s><s>Tamo je kao prateći glazbenik Voodoo Lizardsa i njihovog frontmena Zacka Dusta snimao i nastupao s glazbenicima poput Jimmyja Ripa (Television, Mick Jagger), Bernarda Fowlera (pratećeg vokala Rolling Stonesa), Sharlotte Gibson (prateće vokalistice Rolling Stonesa), Fuzzbeeja Morsea, Phila Jonesa (Tom Petty), Remija Kabake, Kim Shaheen i drugih.</s><s>Nastupao je u čuvenim klubovima Viper Room, Whisky A Go Go i Rainbow Bar.</s>

<s>Nakon što je J.R. August objavio pjesmu "Man with the Magnificent Mind", britanski bend Coldplay predstavio je J.R. Augusta na svojoj internetskoj stranici kao obećavajućeg mladog glazbenika.</s>

<s>Surađivao je s poznatim glazbenicima kao Žanamari Lalić.</s>

<s>Nakon četiri samostalna EP izdanja, 2019. godine potpisao je ekskluzivni ugovor s izdavačkom kućom Croatia Records, pod kojom je objavio svoj debitantski album Dangerous Waters.</s><s>Album je više hrvatskih glazbenih kritičara proglasilo najboljim domaćim albumom 2019. godine, a u tjednu nakon objave je bio najprodavaniji hrvatski album u Hrvatskoj, što je presedan za hrvatskog izvođača koji pjeva na engleskom jeziku.</s>

<s>J.R. August je dobitnik nagrade radijske emisije Music Pub Zlatka Turkalja (Drugi program Hrvatskog radija) za najbolji album 2019. godine.</s>

<s>Na dodjeli nezavisne novinarske glazbene nagrade Rock&Off 2020. godine osvojio je najveći broj nagrada.</s><s>Osvojio je nagradu u kategorijama: Album godine (Dangerous Waters), Veliki prasak godine (nagrada za najboljeg novog izvođača) te za Rock&Off izvođača godine (najboljeg izvođača rock glazbe).</s>

<s>2020. godine osvojio je glazbenu nagradu Porin u kategoriji Album godine (za album Dangerous Waters), Novi izvođač godine te Najbolji album alternativne glazbe (album Dangeorus Waters), a bio je nominiran i u kategoriji Najbolja muška vokalna izvedba (za pjesmu "Crucify Me") te u kategoriji Najbolji video broj (za videospot za pjesmu "Crucify Me", redatelja Filipa Gržinčića).</s>

<s>J.R. August osim što pjeva i sklada, svira bas-gitaru, harmoniku i programira glazbu.</s>

<s>Izvori</s>

<s>Vanjske poveznice 
Discogs</s>

<s>Hrvatski kantautori</s>

